PMIndiaData/PMIndiaSum huggingface dataset:
اسلامی جمہوریہ ایران کے وزیر خارجہ ڈاکٹر جوادظریف نے وزیراعظم نریندر مودی سے ملاقات کی

نئی دہلی،15؍جنوری،ڈاکٹر جواد ظریف نے، جو رائے سینا مذاکرات 2020 میں شرکت کے لئے بھارت کے دورے پر ہیں، آج یہاں وزیراعظم جناب نریندر مودی سے ملاقات کی۔ ڈاکٹر ظریف کا خیر مقدم کرتے ہوئے وزیراعظم نے 2019 میں نیویارک میں اقوام متحدہ جنرل اسمبلی کے موقع پر صدر حسن روحانی کے ساتھ پرخلوص اور سازگار تبادلۂ خیال کو یاد کیا۔ انہوں نے ایران کے ساتھ مضبوط اور دوستانہ تعلقات کو فروغ دینے کے بھارت کے عہد کا اعادہ کیا۔ انہوں نے چا بہار کو خصوصی اقتصادی زون قرار دیئے جانے سمیت چا بہار پروجیکٹ میں پیش رفت کے لئے ایرانی قیادت کا شکریہ ادا کیا۔ دورے پر آئے وزیر خارجہ نے خطے میں حالیہ پیش رفت پر اپنے خیالات کا اظہار کیا۔ وزیراعظم نے خطے کے امن، سکیورٹی اور استحکام میں بھارت کی پوری دلچسپی کا اظہار کیا۔ ۰۰۰۰۰۰۰۰ (م ن-و ا-ک ا)
پیشہ ورانہ  سیفٹی  اور صحت کےشعبہ  میں  تعاون  کے سلسلہ  میں بھارت اور جرمنی  کے درمیان  مفاہمت  کو کابینہ کی منظوری

نئی دہلی، 7 مارچ / وزیراعظم جناب نریندر مودی کی صدارت میں پیشہ ورانہ سیفٹی اور صحت (او ایس ایچ ) کےشعبہ میں تعاون کے سلسلہ میں بھارت اور جرمنی کے درمیان مفاہمتی عرضداشت (ایم او یو) کو کابینہ کی منظوری دے دی ہے۔ ایم او یو کی 13 نومبر 2018 کو تجدیدہوئی تھی۔ فوائد: اس شعبے میں تعاون سے اب تک معاشی سرگرمیوں کے مختلف شعبے پیشہ ورانہ سیفٹی اور صحت کے مختلف پہلوؤں سے متعلق جدید تربیتی ٹکنیک اپنانے میں مدد ملی ہے۔ ایم او یو کے تحت جرمن سوشل ایکسیڈینٹ انشورنس (ڈی جی یو وی)، بین الاقوامی سوشل سیکورٹی ایسوسی ایشن (آئی ایس ایس اے) ، او ایس ایچ کے چیلنجوں خصوصاً تعمیراتی اور مینوفیکچرنگ شعبے میں ان چیلنجوں کا سامنا کرنے کے لئے معلومات لایا ہے۔ ا س سے کثیر تعداد میں افرادی قوت کا ان کی سیفٹی اور صحت کی حالت کو بہتر بناکر نیز ان کا پیشہ وارانہ حادثات اور امراض سے بچا کر کافی فائدہ ہوا ہے۔ اس تعاون کے نتیجے میں ڈائریکٹوریٹ جنرل فیکٹر ایڈوائس سروس اینڈ لیبر انسٹی ٹیوٹ (ڈی جی ایف اے ایس ایل آئی) کی صلاحیت سازی ہوئی ہے اور او ایچ ایس اے کے شعبے میں وزارت محنت سے متعلق دفاتر اور تکنیکی شعبے نیز کی چیف انسپکٹر آف فیکٹری آفیسرس (سی آئی ایف ) کی صلاحیت بہتر ہوگی۔ ابھرتے چیلنجوں کا مقابلہ کرنے کے لئے معائنہ کا نظام مستحکم ہوگا، او ایس ایچ کے شبعے میں اعلی تحقیق کے لئے تجربے گاہوں کا اپگریڈیشن ہوگا ، او ایس ایچ کے بیان وضع ہوں گے اور ہندستانی ورک فورس کی حالت کو بنانے کے لئے سیفٹی کا کلچر پیدا ہوگا۔ ۔۔۔۔۔۔۔۔۔۔۔ م ن ۔ش س ۔ ج۔
وزیراعظم 16اور 17 جون کو دھرم شالہ میں چیف سکریٹریوں کی پہلی قومی کانفرنس کی صدارت کریں گے

وزیراعظم جناب نریندرمودی 16اور17جون ،2022کوہماچل پردیش کے شہردھرم شالہ میں ایچ پی سی اے اسٹیڈیم میں چیف سکریٹریوں کی پہلی قومی کانفرنس کی صدارت کریں گے ۔ یہ کانفرنس مرکز اورریاستی سرکاروں کے مابین ساجھیداری کو مزید مستحکم بنانے کی جانب ایک اہم قدم ثابت ہوگی ۔ چیف سکریٹریوں کی قومی کانفرنس 15سے 17جون 2022تک منعقد ہوگی ۔ اس کانفرنس میں مرکزی حکومت ، سبھی ریاستوں اور مرکز کے زیرانتظام علاقوں اور متعلقہ شعبوں کے ماہرین کی نمائندگی کرنے والے 200سے زیادہ افراد اس کانفرنس میں شرکت کریں گے ۔ اس کانفرنس میں ، جو تین دن تک جاری رہے گی ، ریاستوں کے ساتھ ساجھیداری میں تیز تراور پائیداراقتصادی ترقی پرتوجہ مرکوز کی جائے گی ۔ ٹیم انڈیا کے طورپرکام کرتے ہوئے ، یہ کانفرنس ، استقامت کے ساتھ زیادہ ترقی ، روزگارکے مواقع پیداکرنے ، تعلیم ، رہن سہن میں آسانی اورزراعت کے شعبے میں آتم نربھرتا یعنی خودکفالت پیداکرنے کی غرض سے تال میل پرمبنی اقدام کرنے کے مقصد سے راہ ہموارکرے گی ۔ اس کانفرنس میں ایک یکساں ترقیاتی ایجنڈہ کے ارتقاء اورنفاذ اورعام آدمی کی امنگوں کو پوراکرنے کی غرض سے مل کر اقدامات کرنے سے متعلق ایک خاکہ تیارکرنے پرزوردیاجائے گا۔ اس کانفرنس کے لئے ایجنڈہ کے تصورکو ، چھ مہینے پرمحیط تبادلہ خیال کے 100سے زیادہ دور کے بعد حتمی شکل دی گئی ہے ۔ کانفرنس میں تفصیلی غوروخوض کی غرض سے درج ذیل میں موضوعات کی نشاندہی کی گئی ہے ۔ قومی تعلیمی پالیسی پرعمل درآمد ، 2- شہری حکمرانی ، اور 3-فصلوں میں تنوع اور تلہن ، دالوں اور دیگرزرعی اشیاء میں خود کفالت حاصل کرنا۔ قومی تعلیمی پالیسی کے تحت ، اسکول اوراعلیٰ تعلیم ، دونوں کے بارے میں تفصیلی اوروسیع تبادلہ ء خیال کیاجائے گا۔ ان تینوں موضوعات کے تحت ریاستوں اور مرکز کے زیرانتظام علاقوں کے بہترین طورطریقے باہمی جانکاری کی غرض سے کانفرنس میں پیش کئے جائیں گے ۔خواہش مند اضلاع سے متعلق پروگرام کے بارے میں ایک اجلاس منعقد ہوگا ، جس میں مخصوص اضلاع میں نوجوان کلکٹروں کے ذریعہ پیش، ڈیٹا پرمبنی حکمرانی سمیت ، کامیاب کیس مطالعات کے ساتھ ، اب تک کی گئی حصولیابیوں کے بارے میں غوروخوض کیاجائے گا ۔ اس کے علاوہ ‘‘آزادی کا امرت مہوتسو:2047کے لئے نقش راہ ’’ اور عمل آوری یاتعمیل کے بوجھ میں کمی کرنے اورکاروبار کرنے میں آسانی پیداکرنے کی غرض سے چھوٹے موٹے جرائم کوناقابل تعزیرقراردیئےجانے ، اسکیموں کو مکمل طورپر نافذ کرنے میں کامیابی حاصل کرنے کی خاطرمرکز اورریاستوں کے مابین اشتراک اورتال میل اور معاشرے کے ہرشخص تک خدمات کی فراہمی ، پی ایم گتی شکتی کے ذریعہ بھارت کے بنیادی ڈھانچہ کی کایاپلٹ کرنے اوراس میں یکسر تبدیلی لانے اورصلاحیت سازی :آئی جی اوٹی کا نفاذ – مشن کرم یوگی کے موضوعات پرچاراضافی موضوعاتی اجلاس کے انعقاد کی غرض سے ایک خصوصی نشست منعقد ہوگی ۔ اس کانفرنس کے نتائج اور اس میں کئے گئے فیصلوں پربعدازاں ، نیتی آیوگ کی گورننگ کونسل کی میٹنگ میں غوروخوض کیاجائےگا۔ جہاں سبھی ریاستوں اورمرکز کے زیرانتظام علاقوں کے وزرائے اعلیٰ اورمنتظمین صاحبان موجود ہوں گے ، تاکہ اعلیٰ ترین سطحوں پرایک وسیع تراتفاق رائے کے ساتھ منصوبہ عمل کو حتمی شکل دی جاسکے ۔
وزیراعظم نے گاندھی جینتی کے موقعے پر گاندھی سمرتی  میں ایک دعائیہ جلسے میں شرکت کی

نئی دہلی،02 اکتوبر ، 2020 / وزیراعظم جناب نریندر مودی نے مہاتما گاندھی کی 150ویں سالگرہ کے موقعے پر نئی دلی میں آج گاندھی سمرتی میں ایک دعائیہ جلسے میں شرکت کی اور انہیں خراج عقیدت پیش کیا۔ ۔۔۔۔۔۔۔۔۔۔۔۔۔۔۔۔۔ م ن ۔ اس۔ ت ح ۔ 2020۔10۔ 02
متحدہ عرب امارات کے وزیر خارجہ کی وزیراعظم مودی سے ملاقات

نئی دلّی، 09 جولائی/ متحدہ عرب امارات کے وزیر خار جہ عزت مآب شیخ عبد اللہ بن زائد النہیان نے، جو کہ بھارت کے سرکاری دورے پر آئے ہوئے ہیں، گزشتہ روز وزیر اعظم جناب نریندر مودی سے ملاقات کی۔ وزیر خارجہ نے متحدہ عرب امارات کے صدر اور ولی عہد شہزادے کی جانب سے وزیر اعظم جناب نریندر مودی کو مبارک باد اور نیک خواہشات پیش کیں۔ وزیر اعظم جناب نریندر مودی نے متحدہ عرب امارات کے اپنے گزشتہ دورے کے دوران اپنے گرم جوش استقبال اور مہمان نوازی کو یاد کرتے ہوئے صدر اور ولی عہد شہزادے کی ہمہ گیر کامیابی، صحت اور شادمانی کے لئے وزیر خارجہ سے اپنی نیک خواہشات پیش کرنے کی درخواست کی۔ انہوں نے گزشتہ پانچ برسوں کے دوران ب اہمی تعلقات کے فروغ پر مسرت کا اظہار بھی کیا۔ متحدہ عرب امارات کے وزیر خارجہ نے کہا کہ بھارت۔ یو اے ای کے تعلقات جتنے بہتر اب ہیں، اتنے بہتر پہلے کبھی نہیں رہے۔ انہوں نے مزید کہا کہ یو اے ای کا نظریہ دونوں ملکوں کے عوام کے باہمی مفاد میں تعاون کو فروغ دینے کے ساتھ ساتھ خطے میں امن، خوش حالی اور استحکام کا رہا ہے۔ وزیر اعظم نے تجارت، اقتصادیات، توانائی، سیاحت اور عوام سے عوام کے درمیان روابط کے ساتھ یو اے ای کی قیادت کے ساتھ تمام سطحوں پر تعاون اور مل کر کام کرنے کے اپنے مضبوط عہد کا اعادہ کیا۔ ۔۔۔۔۔۔  م۔ ر۔ ر۔
میگھالیہ کے یوم تاسیس کے موقع پر وہاں کے عوام کو وزیراعظم کی مبارکباد

نئی دہلی۔21 جنوری ؛وزیراعظم جناب نریندر مودی نے میگھالیہ کے یوم تاسیس کے موقع پر وہاں کے عوام کو مبارکباد پیش کی ہے۔ وزیراعظم نے کہا کہ وہ میگھالیہ کے عوام کی محبت کی ہمیشہ حوصلہ افزائی کرتے رہیں گے۔ ریاست کا قدرتی حسن مسحور کن ہے۔ میں میگھالیہ کے عوام کی صحت اور بھلائی کے لیے دعا گو ہوں۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح(
وزیراعظم نے، بارہ بنکی میں پوروانچل ایکسپریس وے پر ایک سڑک حادثے میں ہونے والی اموات پر تعزیت کا اظہار کیا

وزیراعظم جناب نریندر مودی نے بارہ بنکی میں پوروانچل ایکسپریس وے پر ایک سڑک حادثے میں ہونے والے جانی نقصان پر تعزیت کا اظہار کیا ہے۔ انہوں نے زخمیوں کے جلد شفایاب ہونے کے لئے دعا کی اور کہا کہ مقامی انتظامیہ ہر ممکن مدد فراہم کر راہی ہے۔ وزیراعظم کے دفتر نے ٹوئیٹ کیا ہے کہ؛ ‘‘بارہ بنکی میں پوروانچل ایکسپریس وے پر ہونے والا حادثہ بہت افسوسناک ہے۔ اس میں جن لوگوں نے اپنوں کو کھویا ہے، ان کے لئے میں گہرے رنج وغم کا اظہار کرتا ہوں۔ اس کے ساتھ ہی تمام زخمیوں کے جلد صحت یاب ہونے کی خواہش کرتا ہوں۔ ریاستی حکومت کی دیکھ ریکھ میں مقامی انتظامیہ ہر ممکن مدد کے کام میں لگی ہوئی ہے۔’’ ۔۔۔۔۔۔۔۔۔۔۔۔۔۔۔۔۔۔۔۔۔۔ ۰۰۰۰۰۰۰۰ (ش ح- ا گ- ق ر)
وزیراعظم نے ایودھیا سے متعلق فیصلہ آنے پر امن اور ہم آہنگی کی اپیل کی

نئی دہلی،09 نومبر / وزیراعظم جناب نریندر مودی نے آج ایودھیا فیصلے کے بارے میں امن اور ہم آہنگی کی اپیل کی۔ وزیر اعظم نے کہا کہ اس فیصلے کو کسی کے لیے جیت یا ہار کے طور پر نہیں دیکھا جانا چاہیے۔ چاہے رام بھکتی ہو یا رحیم بھکتی، ضروری ہے کہ ہم راشٹر بھکتی کے جذبے کو مضبوط کریں! سپریم کورٹ کا ایودھیا فیصلہ اہم ہے کیونکہ یہ اس بات پر زور دیتا ہے کہ کسی بھی تنازعہ کو قانون کے مناسب عمل کے ذریعے پرامن طریقے سے حل کیا جا سکتا ہے۔ یہ ہماری عدلیہ کی آزادی ، شفافیت اور دور اندیشی کی بھی تصدیق کرتا ہے ۔ واضح طور پر یہ بھی دکھاتا ہے کہ قانون کے سامنے سب برابر ہیں۔ عدلیہ نے اُس معاملے کو پُر امن طریقے سے ختم کیا جو کئی دہائیوں سے چلا آرہا تھا، ہر ایک فریق ، ہر ایک نقطۂ نظر کو کافی وقت اور موقع دیا گیا کہ وہ اپنے مختلف نظریے کا اظہار کریں۔ اس فیصلے سے عدالتی عمل میں لوگوں کے بھروسے میں مزید اضافہ ہوگا۔ آج کے فیصلے کے بعد 130 کروڑ ہندوستانیوں نے جس سکون اور امن کو برقرار رکھا ہے اُس سے پُرامن ، بقائے باہمی کے لیے ہندوستان کی بنیادی عہدبندی کا اظہار ہوتا ہے۔ اتحاد اور میل جول کا یہی جذبہ ہمارے ملک کی ترقی کو تقویت دیتا رہے ، میری خواہش ہے کہ ہر ایک ہندوستانی بااختیار بنے۔ ۔۔۔۔۔۔۔۔۔۔۔۔۔۔۔۔ (م ن ۔ ا گ ۔ م ت ح(
وزیراعظم کل گریٹر نوئیڈا میں متعدد ترقیاتی پروجیکٹوں کا آغاز کریں گے

نئی دہلی،08 ؍ مارچ،وزیراعظم جناب نریندر مودی کل یعنی 9 مارچ 2019 کو اترپردیش کے گریٹر نوئیڈا کا دورہ کریں گے۔ وہ گریٹر نوئیڈا میں پنڈت دین دیال اپادھیائے انسٹی ٹیوٹ آف آرکیالوجی میں متعدد ترقیاتی پروجیکٹوں کا آ غاز کریں گے۔ وزیراعظم پنڈت دین دیال اپادھیائے انسٹی ٹیوٹ آف آرکیالوجی کے افتتاح کے موقع پر تختی کی نقاب کشائی کریں گے۔ وہ احاطے میں پنڈت دین دیال اپادھیائے کے مجسمے کی نقاب کشائی کریں گے۔ پنڈت دین دیال اپادھیائے انسٹی ٹیوٹ آف آرکیالوجی، آرکیالوجیکل سروے آف انڈیا (اے ایس آئی) کے تحت آتا ہے اور یہ گریٹر نوئیڈا کے نالج پارک -2 میں واقع ہے۔ وزیراعظم میٹرو کے نوئیڈا سٹی سینٹر – نوئیڈا الیکٹرانک سٹی سیکشن کا افتتاح کریں گے۔ اس نئے سیکشن سے نوئیڈا کے باشندوں کو آسان اور تیز رفتار ٹرانسپورٹ سہولت فراہم ہوگی۔ یہ سڑکوں پر بھیڑ بھاڑ کو بھی کم کرے گا اور ماحولیات دوست ذریعہ حمل ونقل فراہم کرے گا۔ 6.6 کلو میٹر طویل میٹرو کا یہ سیکشن دہلی میٹرو کی بلیو لائن کا توسیعی مرحلہ ہے۔ وزیراعظم دو تھرمل پاور پلانٹوں کا سنگ بنیاد بھی رکھیں گے۔ ان میں سے ایک تھرمل پاور پلانٹ ، اترپردیش کے ضلع بلند شہر کے خورجہ میں 1320 ایم ڈبلیو سپر تھرمل پاور پروجیکٹ ہے۔ خورجہ سپرتھرمل پاور پروجیکٹ سپر کریٹکل ٹیکنالوجی پر مبنی ہوگا جس کی دو اکائیاں ہوں گی اور ان میں سے ہر ایک اکائی کی صلاحیت 660 میگاواٹ ہوگی۔ ماحولیات کے تحفظ کے لئے تازہ ترین اخراج پر قابو پانے والی ٹیکنالوجی سے لیس ہوگا اور بجلی پیدا کرنے کے لئے کم ایندھن کا استعمال ہوگا۔ خورجہ پاور پلانٹ شمالی خطے بالخصوص اترپردیش میں بجلی کی کمی کی صورت حال کو بدل دے گا اور اتراکھنڈ ، راجستھان ، ہماچل پردیش اور دہلی جیسی ریاستیں اس سے مستفید ہوں گی ۔ توقع ہے کہ اس پروجیکٹ سے بڑے پیمانے پر براہ راست اور بالواسطہ طور پر ملازمت کے مواقع پید ا ہوں گے اور اس سے ضلع بلند شہر اور مغربی اترپردیش کے قریبی اضلاع کی ہمہ جہت ترقی ہوگی۔ دوسرا تھرمل پاور پلانٹ بہار کے بکسر میں 1320 میگاواٹ تھرمل پاور پلانٹ ہے۔ بکسر تھرمل پاور پلانٹ کا آغاز ویڈیو لنک کے ذریعے کیا جائے گا۔ بکسر تھرمل پاور پلانٹ سپر کریٹکل ٹیکنالوجی پر مبنی ہوگا جس کی دو اکائیاں ہوں گی اور ان میں سے ہر ایک اکائی کی صلاحیت 660 میگاواٹ ہوگی۔ ماحولیات کے تحفظ کے لئے تازہ ترین اخراج پر قابو پانے والی ٹیکنالوجی سے لیس ہوگا ۔ بکسر پاور پلانٹ سے بہار اور مشرقی خطے میں بجلی کی کمی کی صورت حال میں تبدیلی آئے گی۔ وزیراعظم بعد میں ایک اجتماع سے خطاب کریں گے۔ ۔۔۔۔۔۔۔۔۔۔۔۔۔۔۔۔۔۔۔ ۰۰۰۰۰۰۰۰ (م ن-نا- ق ر)
وزیراعظم نے  یوشی ہیڈے سوگا کوجاپان کا  وزیراعظم مقرر کئے جانے پر مبارک باد پیش کی

نئی دہلی ، 16ستمبر۔وزیراعظم جناب نریندر مودی نے عزت مآب یوشی ہیڈے سوگا کو جاپان کا وزیراعظم مقرر کئے جانے پر مبارک باد پیش کی ہے۔ اپنے ٹوئٹ نے وزیراعظم نے کہا کہ‘‘ جاپان کا وزیراعظم مقرر کئے جانے پر عزت مآب یوشی ہیڈے سوگا کو دل کی گہرائیوں سے مبارک باد۔ میں ان کے ساتھ ہماری خصوصی اسٹریئجک اور عالمی پارٹنرشپ کو نئی بلندیوں تک لے جانے کا منتظر ہوں’’۔
وزیر اعظم نے ہم وطنوں کی مہاویر جینتی  کی مبارکبادپیش کی

نئی دہلی۔ 14 اپریل وزیر اعظم جناب نریندر مودی نےتمام ہم طنوں کو مہاویر جینتی کی مبارکبادپیش کی ہے۔ جناب مودی نے بھگوان مہاویر کی عظیم تعلیمات، خاص طور پر امن، ہمدردی اور بھائی چارے کو یاد کیا ۔ وزیر اعظم نے ٹویٹ کیا؛ "مہاویر جینتی کے پرمسرت موقع پر مبارکباد۔ بھگوان مہاویر کی لازوال تعلیمات اور جانداروں کے تئیں ہمدردی پران کا زور ایک منصفانہ اور ہمدرد معاشرے کی تعمیر میں معاون ہو سکتا ہے۔ میری دعا ہے کہ بھگوان مہاویر کے آشیرواد سے ہمارے معاشرے میں امن اور بھائی چارے کے جذبے کو مزید فروغ ملے۔" ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
مرکزی کابینہ نے این ٹی پی سی کے زیر تعمیر پروجیکٹس سے، متعلقہ ریاست کے لئے زیادہ بجلی مختص کئے جانے کی تجویز کو منظوری دے دی

نئی دہلی 07فروری۔وزیراعظم جناب نریندرمودی کی صدارت میں ہونے والے مرکزی کابینہ کے اجلاس میں این ٹی پی سی لمیٹڈ کے تلنگانہ سپر تھرمل پاور پروجیکٹ(چار ہزار میگاواٹ ) کی 85 فیصد بجلی تلنگانہ کے لئے مختص کئے جانے اور این ٹی پی سی لمٹیڈ کی ایک ذیلی کمپنی پتراتو ودیوت اتپادن نگم لمٹیڈ ( پی وی یواین ایل ) کے پتراتو تھرمل پاور اسٹیشن (چار ہزار میگاواٹ ) کے توسیعی پروجیکٹ سے جھارکھنڈ سرکار کے لئے 85 فیصد بجلی مختص کئے جانے کی تجویز کو منظوری دے دی ۔ تفصیل : یہ دونوں پروجیکٹ دو مرحلوںمیں تعمیر کئے جائیں گے ۔ تلنگانہ سپر تھرمل پاور پروجیکٹ پیڈا پلی ضلع کے راما گنڈم نامی مقام پرتعمیر کیا جائے گا اور پتراتو سپر تھرمل پاور اسٹیشن جھارکھنڈ ضلع کے پتراتو میں تعمیر کیا جائے گا۔ ٹی ایس ٹی پی پی کے پہلے مرحلے میں 800 میگاواٹ فی یونٹ کے دو یونٹ شامل ہوں گے جبکہ دوسرے مرحلے میں 800 میگاواٹ کے تین یونٹ شامل ہوں گے ۔جبکہ پتراتوتھرمل پاور اسٹیشن ( پی ٹی پی ایس) پہلے مرحلے میں 800 میگاواٹ فی یونٹ کے تین یونٹ اوردوسرے مرحلے میں 800 میگاواٹ فی یونٹ کے دو یونٹ شامل ہوں گے ۔ واضح ہوکہ آندھر ا پردیش ری – آرگنائزیشن ایکٹ 2014 کی رو سے ٹی پی سی وارث ریاست تلنگانہ میں 4000 میگاواٹ کی ایک پاور فیسلٹی تعمیر کرے گا ۔ یہ امر اس قانون کے 13 ویں جدول میں شامل ہے ۔ پی ٹی پی ایس کے 4000 میگاواٹ کے توسیعی پروجیکٹ کے لئے این ٹی پی سی لمٹیڈ اورجھارکھنڈ کی سرکار کے درمیان طے پانے والے جوائنٹ وینچر ایگریمنٹ میں 4000 میگاواٹ کے پی ٹی پی ایس توسیعی پروجیکٹ سے 85فیصدبجلی کی شرط شامل ہے ۔ سردست ان دونوں پروجیکٹس کے پہلے مرحلے کے تحت کام جاری ہے ۔توقع ہے کہ سال 21-2020 کی تیسری سہ ماہی میں تلنگانہ سپر تھرمل پاور کی تعمیر مکمل ہوجائے گی۔29 جنوری 2016 کی منظور شدہ سرمایہ کاری کے مطابق تلنگانہ سپر تھرمل پاور لمٹیڈ ( ٹی ایس ٹی پی پی ) کی لاگت 11811.26 کروڑ روپے رکھی گئی ہے ،جس میں سے 1849 کروڑروپے کے اخراجات مارچ 2018 تک کئے جاچکے تھے ۔ مزید برآں توقع ہے کہ پتراتو سپر تھرمل پاور اسٹیشن کے پہلے مرحلے کی تعمیر کی تکمیل کے بعد اس پروجیکٹ میں سال 23-2022 کی چوتھی سہ ماہی تک کام شروع ہوجائے گا۔30 اکتوبر 2017 کی منظورشدہ سرمایہ کاری کے مطابق پی ٹی پی ایس کے توسیعی پروجیکٹ کی تعمیر کی لاگت 18668 کروڑروپے ہے ، جن میں سے 247.66 کروڑروپے مارچ 2018 تک خرچ کئے جاچکے تھے ۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
وزیر اعظم نے ہیم وتی نندن بہو گنا پر یادگاری ڈاک ٹکٹ جاری کیا

نئی دہلی؍25 اپریل2018،وزیر اعظم جناب نریندر مودی نے آج اترپردیش کے سابق وزیر اعلیٰ آنجہانی شری ہیم وتی نندن بہو گنا پر ایک یادگاری ڈاک ٹکٹ جاری کیا۔اس موقع پر خطاب کرتے ہوئے وزیر اعظم نے بہو گنا کو جمہوری اقدار کے تئیں پابند عہد ایک لیڈر سے تعبیر کیا۔ انہوں نے کہا کہ شری بہو گنا نے مہاتما گاندھی، اچاریہ وینوبابھاوے، اچاریہ نریندر دیو، رام منوہر لوہیا اور چندر شیکھر آزادسمیت متعدد لیڈران سے ترغیب حاصل کی تھی۔ وزیر اعظم نے تعلیم کے شعبےاور ملک کے پہاڑی علاقوں کی ترقی میں بہو گنا کی خدمات کے بارے میں تفصیل کے ساتھ ذکر کیا۔مواصلات کے وزیر مملکت جناب منوج سنہا اس کے موقع پر موجود تھے۔جناب وجے بہوگنا اور ڈاکٹر ریتا بہو گنا سمیت ہیم وتی نندن بہو گنا کے کنبے کے ارکان بھی اس موقع پر موجود تھے۔ م ن۔ن ا۔ن ع
وزیراعظم 12 جنوری کو دوسرے نیشنل یوتھ پارلیمنٹ فیسٹول کی اختتامی تقریب سے خطاب کریں گے

وزیراعظم جناب نریندر مودی 12 جنوری 2021 کو 10.30 بجے صبح ویڈیو کانفرنسنگ کے ذریعے دوسرے یوتھ پارلیمنٹ فیسٹول کی اختتامی تقریب سے خطاب کریں گے۔ فیسٹول کے تین قومی فاتحین بھی تقریب میں اپنے خیالات کا اظہار کریں گے۔اس موقع پر لوک سبھا اسپیکر، مرکزی وزیرتعلیم اور نوجوانوں کے امور و کھیل کود کےوزیرمملکت (آزادانہ چارج) بھی تقریب میں موجود ہوں گے۔ نیشنل یوتھ پارلیمنٹ فیسٹول نیشنل یوتھ پارلیمنٹ فیسٹول (این وائی پی ایف) کا مقصد 18 سے 25 سال کی عمر کے ایسے نوجوانوں کے خیالات کو سننا ہے ، جنہیں ووٹ ڈالنے کی اجازت ہے اور آئندہ برسوں میں مختلف کیرئیر کو اپنانا ہے، جن میں پبلک سروسز شامل ہیں۔این وائی پی ایف کا تصور وزیرعظم کے31 دسمبر 2017 کو من کی بات پروگرام میں ان کے خیالات پر مبنی ہے۔ ان خیالات سے متاثر ہوکرپہلا این وائی پی ایف 12 جنوری سے 27 فروری 2019 کے دوران منعقد کیا گیا تھا، جس کاموضوع ’’جدید ہندوستان کی آواز بنیں، حل تلاش کریں اور پالیسی میں شراکت دار بنیں‘‘ تھا۔ اس پروگرام میں کل 88000 نوجوانوں نے حصہ لیا تھا۔ دوسرا این وائی پی ایف 23 دسمبر 2020 کو ورچوولی طور پر شروع کیا گیا۔ اس کے پہلے مرحلے میں ملک بھر سے 2.34 نوجوانوں نے شرکت کی تھی۔ اس کے بعد یکم تا 5 جنوری 2021 کے دوران ورچوولی طریقے سے ریاستی نوجوان رکن پارلیمان کی پیروی کی گئی ۔ دوسرے این وائی پی ایف کے فائنل کا انعقاد 11 جنوری 2021 کو پارلیمنٹ کے سینٹر ہال میں منعقد کیا جائے گا۔ 29 قومی فاتحین کونیشنل جیوری کے سامنے اپنے خیالات کا اظہار کرنے کا موقع ملےگا۔نیشنل جیوری، محترمہ روپا گانگولی، رکن راجیہ سبھا، جناب پرویش صاحب سنگھ، رکن لوک سبھا اور معروف صحافی جناب پرفلا کیٹکر پر مشتمل ہے۔ سرفہرست تین قومی فاتحین کو 12 جنوری کواختتامی تقریب کے دوران وزیراعظم کے سامنے اپنے خیالات کا اظہار کرنے کا موقع حاصل ہو گا۔ نیشنل یوتھ فیسٹول نیشنل یوتھ فیسٹول ہر سال 12 سے 16 جنوری کے درمیان منایا جاتا ہے۔ 12 جنوری کو سوامی وویکانند کے یوم پیدائش پر یوم نوجوان کے طور پرمنایا جاتا ہے۔ اس سال نیشنل یوتھ فیسٹول کے ساتھ این وائی پی ایف کا بھی اہتمام کیا جارہا ہے۔ نیشنل یوتھ فیسٹول کا مقصد ملک کے نوجوانوں کو اپنی صلاحیتوں کو ظاہر کرنے کے لئے ایک پلیٹ فارم پر جمع کرنا ہے، جہاں نوجوان باضابطہ اور غیر رسمی طور پر اپنی معاشرتی اور ثقافتی اپنے منفرد خیالات کا تبادلہ کرتے ہوئے منی انڈیا کی تشکیل کرتے ہیں۔ اس کے ذریعے قومی یکجہتی، فرقہ وارانہ ہم آہنگی، اخوت ، جرأت اور ہمت کے جذبے کی حوصلہ افزائی کی جاتی ہے۔ اس کا بنیادی مقصد ایک بھارت، شریشٹھ بھارت کی روح، جوہر اور تصور کی تشہیر کرنا ہے۔ کووڈ-19 کی وجہ سے 24ویں نیشنل یوتھ فیسٹول کو ورچوولی طریقہ کار سے منعقد کیا جارہا ہے۔ اس سال کا فیسٹول کا موضوع ہے ’’یووا- اُتساہ نئے بھارت کا‘‘ ۔ جس کا مطلب ہے کہ نوجوان نیو انڈیا کو جشن کو زندہ و جاوید رکھتے ہیں۔ 24ویں نیشنل یوتھ فیسٹول کی افتتاحی تقریب اور دوسری نیشنل یوتھ پارلیمنٹ فیسٹول کی اختتامی تقریب 12 جنوری 2021 کو پارلیمنٹ کے سینٹرل ہال میں منعقد ہوگی۔ 24ویں نیشنل یوتھ فیسٹول کا اختتام نئی دہلی کے ڈاکٹر امبیڈکر انٹرنیشنل سینٹر میں 16 جنوری 2021 کو ہوگا۔
وزیراعظم نے کووڈ -19 عا لمی وبا کے حالات اور ملک میں ٹیکہ کاری مہم کی صورتحال کاجائزہ لینے کے لئے اعلیٰ سطحی میٹنگ کی صدارت کی

وزیر اعظم جناب نریندر مودی نے آج کووڈ -19 عالمی وبا کی صورتحال کاجائزہ لینے کے لئے ایک اعلی سطحی میٹنگ کی صدارت کی ۔اس میٹنگ میں اومیکرون کی لہر اور ملک میں ٹیکہ کاری مہم کی صورتحال کے تناظر میں خاص طور پر جائزہ لیا گیا۔ عالمی منظرنامے اور کووڈ -19 عالمی وبا کےحوالے سے ہندوستان کی صورتحال پر تفصیلی معلومات پیش کی گئیں۔ اسپتالوں میں کم سے کم لوگوں کے د اخلے اور وبا کی شدت میں کمی اور ہلاکتوں میں تخفیف کے لئے ٹیکہ کاری مہم اور ویکسین کی اثرانگیزی کے لئے موجودہ لہر کے دوران ہندوستان کی مسلسل کوششو ں کو اجاگر کیا گیا ۔ جائزہ میں یہ بات سامنے آئی کہ مرکزی حکومت کے زیرقیادت ولولہ انگیز اور متحدہ کوششوں سے اس مرض کے پھیلاؤ کو روکنے اوراس کا موثر بندوبست کرنے میں کافی مدد ملی ۔ اس بات کابھی ذکر کیا گیا کہ عالمی وبا سے نمٹنے میں ہندوستانی کوششوں اور ٹیکہ کاری مہم کی عالمی اداروں کے ذریعہ ستائش کی گئی ہے جن میں عالمی صحت تنظیم، اقوام متحدہ، بین الاقوامی مالیاتی فنڈ ، ہارورڈ بزنس اسکول اور انسٹی ٹیوٹ فار کمپٹیٹونیس جیسے ادارے شامل ہیں۔ وزیراعظم نے ٹیکہ لگانے والوں، حفظان صحت کے کارکنوں، مرکزی حکومت اور ریاستی حکومتوں کی طرف سے کی گئی انتھک کوششوں کو سراہا۔ وزیراعظم نے کوو ڈ سے متعلق پروٹوکول کی پیروی کی اہمیت کو اجاگر کیا اور عوام اور افراد سے ضرورت پڑنے پر مسلسل مدد فراہم کرنے کے لئے اور کووڈ سے متعلق مناسب طور طریقوں پر عمل کرنے کےلئے بھی زور دیا۔ میٹنگ میں وزیرداخلہ، صحت اورخاندانی بہبود کے وزیر، صحت اورخاندانی بہبود کے وزیرمملکت او رنیتی آیوگ (صحت) کے رکن کے علاوہ دیگر سینئر افسران نے بھی شرکت کی۔
کواڈ رہنماؤں کی چوٹی کانفرنس کے موقع پر وزیراعظم کی آسٹریلیائی وزیراعظم کے ساتھ ملاقات

وزیراعظم جناب نریندر مودی نے 23 ستمبر 2021 کو واشنگٹن ڈی سی امریکہ میں ہونے و الی کواڈ رہنماؤں کی چوٹی کانفرنس کے موقع پر آسٹریلیائی وزیراعظم عزت مآب اسکاٹ ماریسن کے ساتھ دوطرفہ میٹنگ کی۔ عالمی وبا کے بعد سے دونوں لیڈروں کے درمیان یہ ایسی پہلی میٹنگ تھی جس میں بذات خود شرکت کی گئی۔ وزیراعظم نریند رمودی اوران کے ہم منصب موریسن کے درمیان آخری دوطرفہ میٹنگ رہنماؤں کی ورچوئل چوٹی کانفرنس تھی جو 4 جون 2020 کو اس وقت منعقد ہوئی تھی جب ہندوستان اورآسٹریلیا کے درمیان کلیدی شراکت داری کو جامع کلیدی شراکت داری کی حیثیت تک بڑھا دیا تھا ۔ میٹنگ کے درمیان، دونوں وزرائے اعظم نے دوطرفہ، علاقائی اور عالمی اہمیت کے بہت سے امور پر تبادلہ خیال کیا۔ انہوں نے دونوں ممالک کے درمیان مسلسل ہونے والی اعلیٰ سطحی ملاقاتوں پر اطمینان کااظہار کیا جن میں ہندوستان اورآسٹریلیا کے وزرائے خارجہ اور وزائے دفاع کے درمیان حال ہی میں منعقد ہونے والی پہلی 2+2 میٹنگ شامل ہے۔ دونوں وزرائے اعظم نے جون 2020 میں ہونے وا لی رہنماؤں کی ورچوئل چوٹی کانفرنس کے بعد سے ہونے والی پیش رفت کا جائزہ لیا اور باہمی بہبودی اورایک کھلے، آزاد، خوشحال اور قانون پر مبنی ہند ۔ بحرالکاہل خطے کے اپنے مشترکہ مقصد کو آگے بڑھانے کی سمت میں نزدیکی تعاون کو جاری رکھنے کا پختہ عہد کیا۔ دونوں رہنماؤں نے دوطرفہ جامع اقتصادی کوآپریشن معاہدے (سی ای سی اے) پر جاری مذاکرات کے حوالے سے اطمینان کااظہار کیا۔ اسی تناظر میں، انہوں نے وزیراعظم اسکاٹ ماریسن کے ہندوستان کے لئے خصوصی تجارتی نمائندے کی حیثیت سے سابق آسٹریلیائی وزیراعظم جناب ٹونی ایبٹ کے ہندوستانی دورے پر بھی خوشی کااظہار کیا ساتھ ہی انہوں نے دسمبر 2021 تک ہونے والے ایک معاہدہ کے حوالے سے جلد نتائج کی برآمدگی کے اعلان کے لئے بھی اپنے عزم کااظہار کیا۔ دونوں وزرائے اعظم نے عالمی برادری پر ہنگامی بنیادوں پر موسومیاتی تبدیلی کے مسئلہ سے نمٹنے کے لئے زور دیا۔ اس سلسلے میں، وزیراعظم جناب مودی نے ماحولیات کے تحفظ کے حوالے سے ایک وسیع تر مذاکرات کی ضرورت کو اجاگر کیا۔ دونوں رہنماؤں نے صاف شفاف ٹکنالوجیوں کی فراہمی کے امکانات پر بھی تبادلہ خیال کیا۔ دونوں رزرائے اعظم نے اس بات پر اتفاق کیا کہ چونکہ دونوں ملک خطے کی فعال جموریتیں ہیں ، اس لئے دونوں ملکوں کو عالمی وبا کے بعد پیدا ہونے والے چیلنجز پر قابو پانے کے لئے ، مل جل کر اقدامات کرنے چاہئیں جن میں سپلائی چین میں لچک داری پیدا کرنا بھی شامل ہے۔ دونوں رہنماؤں نے آسٹریلیا کی معیشت اور معاشرے کے لئے ہندوستانی برادری کے زبردست تعاون کی بھی ستائش کی اور عوامی رابطوں کو فروغ دینے کے لئے طور طریقوں پر بھی تبادلہ ٔ خیال کیا۔ وزیراعظم جناب مودی نے ایک بار پھر سے اپنے ہم منصب جناب موریسن کو ہندوستان کا دورہ کرنے کی دعوت دی۔
بمسٹیک گرڈ انٹرکنکشن کےقیام کیلئے مفاہمت نامے پر دستخط اور توثیق کو کابینہ کی منظوری

نئی دہلی،12۔اپریل ،وزیراعظم جناب نریندر مودی کی صدارت میں مرکزی کابینہ نے بمسٹیک(بی آئی ایم ایس ٹی ای سی) گرڈ انٹرایکشن کےقیام کے لئے مفاہمت نامے پر دستخط کئےجانے کی وزارت توانائی کی تجویز کو منظوری دے دی ہے۔ اس پر مستقبل قریب میں ہی نیپال میں ہونے والے بمسٹیک وزرائے توانائی کی تیسری میٹنگ کےدوران بمسٹیک کے رکن ممالک کےدرمیان دستخط کئےجائیں گے۔ م ن ۔م م ۔ ک ا
وزیراعظم نے جناب رودّم نرسمہا کے انتقال پر تعزیت کا اظہار کیا

نئی دلی،15؍ دسمبر،وزیراعظم جناب نریندر مودی نے جناب رودّم نرسمہا کے انتقال پر گہرے دکھ کا اظہار کیا ہے۔ اپنے ایک ٹوئیٹ میں وزیراعظم نے کہا کہ ‘‘ جناب رودّم نرسمہا معلومات اور علم کی ہندوستانی روایت کے علمبردار تھے۔ وہ ایک غیر معمولی سائنس داں تھے اور ہندوستان کی ترقی کےلئے سائنس کی طاقت اور اختراع کے تعلق سے ہمیشہ سرگرم عمل رہتے تھے۔ ان کے انتقال سے میں گہرے دکھ میں ہوں۔ ان کے اہل خانہ اور دوستوں سے اظہار تعزیت کرتا ہوں۔ اوم شانتی۔’’
کابینہ نے اگرتلہ ایئرپورٹ کا نام  بدل کر مہاراجہ بیر بکرم مانکیہ کشور ایئرپورٹ، اگرتلہ  رکھنے کی منظوری دی

نئی دہلی، 4 جولائی 2018، وزیراعظم جناب نریندر مودی کی زیر صدارت، مرکزی کابینہ نے تریپورہ میں واقع اگرتلہ ایئرپورٹ کو مہاراجہ بیر بکرم مانکیہ کشور ایئرپورٹ، اگرتلہ کے نام پر رکھنے کی منظوری دی ہے۔ تریپورہ کی حکومت کے ساتھ ساتھ تریپورہ کے عوام کے ایک طویل عرصے سے زیر التوا مطالبے کو پور اکرنے کے لئے یہ فیصلہ کیا گیا ہے۔ تریپورہ کے عوام اور تریپورہ کی حکومت کا کہنا تھا کہ یہ مہاراجہ بیر بکرم مانکیہ کشور کے لئے بہترین خراج عقیدت ہوگا۔ پس منظر 1923 میں اس سے پہلے تریپورہ کی شاہی ریاست کا تخت و تاج سنبھالنے والے مہاراجہ بیر بکرم مانکیہ کشور ایک روشن خیال اور سخی حکمراں تھے۔ اگرتلہ ایئرپورٹ کی تعمیر 1942 میں کی گئی تھی اور اس کے لئے مہاراجہ بیر بکرم مانکیہ کشور نے زمین عطیہ کی تھی۔ ایک دور اندیش حکمراں کی حیثیت سے مہاراجہ نے بڑے پیمانے پر دنیا بھر کا سفر کیا اور انہوں نے تریپورہ کی ہمہ جہت ترقی کے لئے متعدد اقدامات کئے ۔ یہی وجہ ہے کہ اگرتلہ ایئرپورٹ کا نام ان کے نام پر رکھا جارہا ہے جو کہ مہاراجہ بیر بکرم مانکیہ کشور کے لئے ایک بہترین خراج عقیدت ہوگا۔ ۔
وزیر اعظم نے گوا میں ٹیکہ کی 100 فیصد پہلی خوراک دینے پر گوا کی تعریف کی

وزیر اعظم جناب نریندر مودی نے گوا کی اہل آبادی کو 100 فیصد کووڈ-19 ٹیکہ کی پہلی خوراک دینے پر گوا کی تعریف کی ہے۔ گوا کے وزیر اعلیٰ، ڈاکٹر پرمود ساونت کے ٹوئٹ کو شیئر کرتے ہوئے وزیر اعظم نے کہا، ’’شاباش گوا! بہترین کوشش، مجموعی جذبہ سے سرشار اور ہمارے ڈاکٹروں کے ساتھ ساتھ انوویٹرز کی کوششیں رنگ لائیں۔‘‘